Babelscape/SREDFM huggingface dataset:
Παλάτι του Ίζραελ Ποζνάνσκι

Το Παλάτι του Ίζραελ Ποζνάνσκι (πολωνικά: "Pałac Izraela Poznańskiego") είναι παλάτι του 19ου αιώνα στο Λοτζ της Πολωνίας. Αρχικά, το ακίνητο ήταν ένα κτίριο διαμερισμάτων και μετετράπη σε μία νεο-αναγεννησιακή και νεο-μπαρόκ τύπου οικία, κατά τη διάρκεια των ετών 1888 έως 1903.
Γκουρού Αρντζάν

Ο Γκουρού Αρντζάν (Παντζάμπι: ਗੁਰੂ ਅਰਜਨ) (15 Απριλίου 1563 – 30 Μαΐου 1606) ήταν ο πρώτος από τους δύο Γκουρού που μαρτύρησαν για την πίστη τους στον Σιχισμό και ο πέμπτος από τους δέκα συνολικά Σιχ-Γκουρού.

Ο Γκουρού Αρντζάν γεννήθηκε στο Γκοϊντβάλ, στην περιοχή του Παντζάμπ, και ήταν ο μικρότερος γιος του Γκουρού Ραμ Ντας, και της Μάτα Μπάνι, της κόρης του Γκουρού Αμάρ Ντας. Ήταν ο πρώτος Γκουρού του Σιχισμού ο οποίος προερχόταν από Σιχ οικογένεια. Ο Γκουρού Αρντζάν υπήρξε ο ηγέτης του Σιχισμού για εικοσιπέντε χρόνια και ολοκλήρωσε την κατασκευή του Χρυσού Ναού στην πόλη Αμριτσάρ, μετά την ίδρυση της πόλης από τον τέταρτο Σιχ-Γκουρού και την κατασκευή μιας τεχνητής λίμνης στο κεντρικό της σημείο. Επίσης, συνέλεξε τους ύμνους των προηγούμενων Γκουρού και άλλων αγίων σε ένα βιβλίο, το Αντί Γκραντ, το οποίο αποτέλεσε την πρώτη επίσημη έκδοση των ιερών κειμένων του Σιχισμού. Από το Αντί Γκραντ αναδύθηκε το Γκουρού Γκραντ Σαχίμπ, το οποίο ο Γκουρού Αρντζάν τοποθέτησε μέσα στον Χρυσό Ναό.

Ο Γκουρού Αρντζάν αναδιοργάνωσε το σύστημα των μάσαντ, το οποίο εισήγαγε ο Γκουρού Ραμ Ντας, προτείνοντας οι Σιχ να προσφέρουν το ένα δέκατο ("ντάσβαντ") του εισοδήματός τους, αν αυτό είναι εφικτό, στη Σιχ οργάνωση, αλλιώς η προσφορά τους να δίνεται με τη μορφή αγαθών ή υπηρεσιών. Καθήκον των μάσαντ δεν ήταν μόνο η συλλογή αυτών των προσφορών, αλλά δίδασκαν επίσης δόγματα του Σιχισμού και τακτοποιούσαν αστικές διαφορές που παρουσιάζονταν στην περιοχή τους. Τα έσοδα από το ντάσβαντ χρησιμοποιούνταν κυρίως για τη χρηματοδότηση της ανέγερσης ιερών ναών (γκουντβάρα) και των "λάνγκαρ".

Ο Γκουρού Αρντζάν συνελήφθη υπό τις διαταγές του Αυτοκράτορα των Μουγκάλ, Τζαχανγκίρ, και του ζητήθηκε να ασπαστεί το Ισλάμ. Εκείνος αρνήθηκε, βασανίστηκε και εκτελέστηκε το 1606. Δεν είναι σαφές στις ιστορικές καταγραφές και σε αυτές των Σιχ αν ο Γκουρού Αρντζάν εκτελέστηκε (πνιγμός) ή πέθανε κατά τη διάρκεια των βασανιστηρίων. Το μαρτύριό του θεωρείται ορόσημο στην ιστορία του Σιχισμού. Έχει μείνει στην ιστορία ως "Σαχίντι Ντίβας του Γκουρού Αρντζάν" και μνημονεύεται τον Μάιο ή τον Ιούνιο σύμφωνα με το ημερολόγιο Νανακσάχι που εκδόθηκε από την επιτροπή Shiromani Gurdwara Parbandhak το 2003.
Τζιανλούκα Ρόκι

Ο Τζιανλούκα Ρόκι ("Gianluca Rocchi", γενν. 25 Αυγούστου 1973) είναι Ιταλός διαιτητής ποδοσφαίρου.
Αρλετί

Η Λεονί Μαρί Ζυλί Μπατιά (Léonie Marie Julie Bathiat, 15 Μαΐου 1898 - 23 Ιουλίου 1992), η οποία έγινε γνωστή με το ψευδώνυμο Αρλετί (Arletty), ήταν Γαλλίδα ηθοποιός, τραγουδίστρια και μοντέλο. Μετά την απελευθέρωση της Γαλλίας τον Β΄ Παγκόσμιο Πόλεμο καταδικάστηκε για οριζόντιο δωσιλογισμό. Αποφυλακίστηκε και συνέχισε την καριέρα της.
Μαργαρίτα της Σικελίας

Η Μαργαρίτα της Σικελίας (Φότζια, 1 Δεκεμβρίου 1241 - Φρανκφούρτη, 8 Αυγούστου 1270) μέλος του Οίκου των Χοενστάουφεν ήταν κόρη του Γερμανού αυτοκράτορα Φρειδερίκου Β΄ με την τρίτη σύζυγο του Ισαβέλλα της Αγγλίας. Με τον γάμο της με τον Αλβέρτο Β΄ του Μάισσεν έγινε λαγδραβίνη της Θουριγγίας και κόμισσα του Παλατινάτου της Σαβοΐας. Οι παππούδες της από πατέρα ήταν οι Ερρίκος ΣΤ΄ της Αγίας Ρωμαϊκής Αυτοκρατορίας και η Κωνσταντία Ωτβίλ της Σικελίας, οι παππούδες της από μητέρα ήταν ο Ιωάννης της Αγγλίας και η Ισαβέλλα του Ανγκουλέμ. Η ημερομηνία που γεννήθηκε είναι δύσκολο να προσδιοριστεί επειδή δεν είναι γνωστός ο ακριβής αριθμός των παιδιών των γονέων της. Μερικές πηγές αναφέρουν ότι ήταν το πρώτο ή το δεύτερο παιδί τους και γεννήθηκε στα τέλη του 1237. Άλλες πηγές αναφέρουν ότι ήταν το τελευταίο παιδί τους και η μητέρα της πέθανε στην γέννα, οι σύγχρονοι ιστορικοί συμφωνούν περισσότερο με αυτή την άποψη.
Σλάβκο Βίντσιτς

255px|κέντρο
Ο Σλάβκο Βίντσιτς ("Slavko Vinčić", γενν. 25 Νοεμβρίου 1979) είναι Σλοβένος επαγγελματίας διαιτητής ποδοσφαίρου. Είναι πλήρης διεθνής διαιτητής για τη FIFA από το 2010. Ο Βίντσιτς πήγε στο Ευρωπαϊκό Πρωτάθλημα του 2012 ως πρόσθετος βοηθός στην ομάδα του Ντάμιρ Σκομίνα. 

Ο Βίντσιτς ήταν ο διαιτητής του αγώνα μεταξύ της Γκανγκάμπ και της Ντιναμό Kιέβου στο γύρο των 32 του Γιουρόπα Λιγκ 2014-15, όπου έδειξε δύο κόκκινες κάρτες στους παίκτες της Ντιναμό και υπήρξε κάποια διαμάχη σχετικά με την απόφασή του.
Και οι τέσσερις ήταν υπέροχες

Και οι τέσσερις ήταν υπέροχες είναι ο τίτλος ελληνικής κωμικής τηλεοπτικής σειράς παραγωγής 1992-1994 που προβλήθηκε από τον τηλεοπτικό σταθμό Mega Channel.

Το σενάριο και τη σκηνοθεσία της σειράς επιμελήθηκε ο Γιώργος Κωνσταντίνου. Η έμπνευση του σεναρίου της σειράς προήλθε από την αμερικάνικη κωμική σειρά «The Golden Girls» που προβλήθηκε στην αμερικανική τηλεόραση από το 1985 μέχρι το 1992. Η σειρά αποτελείται από δύο κύκλους με συνολικά 75 επεισόδια. Το πρωταγωνιστικό καστ της σειράς είναι διαφορετικό στον κάθε κύκλο με τους ηθοποιός Μαρία Φωκά και Κώστα Παληό να παραμένουν και τις δύο σεζόν.
Φρειδερίκος της Αντιόχειας

Ο Φρειδερίκος της Αντιόχειας (περί το 1223 - 1255/1256), Ιταλός ευγενής που διετέλεσε Κυβερνήτης της Τοσκάνης (1246 - 1250) ήταν νόθος γιος του αυτοκράτορα Φρειδερίκου Β΄ και μίας ευγενούς από την νότια Ιταλία. Συμμετείχε στον πόλεμο ανάμεσα στους Γουέλφους και τους Γιβελλίνους και στον πόλεμο που ακολούθησε στο Βασίλειο της Σικελίας μετά τον θάνατο του πατέρα του (1250).
Πρωθυπουργός του Βελγίου

Ο Πρωθυπουργός του Βελγίου (Ολλανδικά: "Eerste Minister van België," Γαλλικά: "Premier Ministre de Belgique", Γερμανικά: "Premierminister von Belgien") είναι ο επικεφαλής της ομοσπονδιακής κυβέρνησης του Βελγίου, και το ισχυρότερο πρόσωπο στην βελγική πολιτική.

Παρά το γεγονός ότι οι ηγέτες της κυβέρνησης διορίζονταν από την ανεξαρτησία της χώρας, μέχρι το 1918 ο Βασιλιάς των Βέλγων είχε συχνά την προεδρία του Συμβουλίου των Υπουργών. Έτσι μπορούμε να θεωρήσουμε ότι η σύγχρονη βελγική πρωθυπουργία ξεκίνησε μετά τον Πρώτο Παγκόσμιο Πόλεμο με τον Λεόν Ντελακρουά. Η πολιτική σημασία του Στέμματος έχει μειωθεί με την πάροδο του χρόνου, ενώ η θέση του Πρωθυπουργού έχει σταδιακά καταστεί πιο σημαντική.

Ο διορισμός του πρωθυπουργού γίνεται από τον βασιλιά μετά τον σχηματισμό κυβέρνησης από τον/την εντολοδόχο πρωθυπουργό.

Η Σόφι Βίλμες, πρωθυπουργός από τις 27 Οκτωβρίου 2019 ως την 1η Οκτωβρίου 2020, ήταν η πρώτη γυναίκα επικεφαλής κυβέρνησης στην ιστορία του Βελγίου.

Σημερινός πρωθυπουργός, από τον Οκτώβριο του 2020 είναι ο Αλεξάντερ Ντε Κρο.
Ζάννα Προνιάδου

Η Ζάννα Προνιάδου (γεννηθείσα στις στο Σαράτοφ της Σοβιετικής Ένωσης) είναι ελληνίδα παίκτρια της πετοσφαίρισης. Ήταν μέρος της ελληνικής εθνικής ομάδας πετοσφαίρισης. 

Αγωνίστηκε με την ελληνική εθνική ομάδα στους Ολυμπιακούς αγώνες του 2004 στην Αθήνα. Σε επίπεδο συλλόγων, έπαιξε με τον Φιλαθλητικό Θεσσαλονίκης το 2002 και με τον Φιλαθλητικό το 2004.
Βίκυ Βολιώτη

Η Βίκυ Βολιώτη (γενν. Βόννη, 14 Οκτωβρίου 1971) είναι ηθοποιός ελληνικής και γερμανικής καταγωγής. 

Είναι απόφοιτη της Δραματικής Σχολής του Εθνικού Θεάτρου. 

Είναι γνωστότερη για τη συμμετοχή της στη σειρά Λόγω τιμής. Είναι παντρεμένη με τον Σίμο Σαρκετζή και έχουν μια κόρη.
Κάτω Ρήνος

Ο Κάτω Ρήνος (γαλλικά: "Bas-Rhin") είναι νομός στην περιοχή Γκραντ-Εστ στα ανατολικά της Γαλλίας, στα σύνορα με τη Γερμανία. Μαζί με το νομό Άνω Ρήνο αποτελούν τμήματα της ιστορικής και πολιτιστικής περιοχής της Αλσατίας.

Είναι ο πιο πυκνοκατοικημένος από τους δύο νομούς της Αλσατίας, με 1.121.407 κατοίκους το 2016. Πρωτεύουσα του νομού, καθώς και της περιοχής Γκραντ-Εστ, είναι το Στρασβούργο. 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 67.

Οι κάτοικοι του νομού αναφέρονται ως Μπα-Ρενουά (ζ).
Νέγρος του Μοριά

Ο Νέγρος του Μοριά, γνωστός και ως Black Morris, (γενν. 1991) είναι Ελληνας ράπερ γεννημένος και μεγαλωμένος στους Αμπελόκηπους και στην Κυψέλη της Αθήνας έλκοντας την καταγωγή του από την Γκάνα.
Άννα Καραμάνου

Η Άννα Καραμάνου (3 Μαΐου 1947, Πύργος) είναι Ελληνίδα πολιτικός.

Ήταν μέλος του Πανελλήνιου Σοσιαλιστικού Κινήματος. Έγινε μέλος του Ευρωκοινοβουλίου στις 6 Φεβρουαρίου 1997, καθώς εξελέγη ως αναπληρωματική στις ευρωεκλογές του 1994, και επανεξελέγη το 1999.
Ζαν-Μπατίστ Μπορύ ντε Σεν-Βενσάν

Ο Ζαν-Μπατίστ Μπορύ ντε Σεν-Βενσάν (γαλλικά: "Jean-Baptiste Bory de Saint-Vincent") ήταν Γάλλος φυσιοδίφης, αξιωματικός και πολιτικός. Γεννήθηκε στις 6 Ιουλίου 1778 στο Αζάν και πέθανε στις 22 Δεκεμβρίου 1846 στο Παρίσι. Βιολόγος και γεωγράφος, ενδιαφέρθηκε ιδιαίτερα για την ηφαιστειολογία, τη συστηματική και την βοτανική. Η συνηθισμένη συντομογραφία συγγραφέας Bory χρησιμοποιείται για να υποδείξει αυτό το άτομο ως συγγραφέα όταν παρατίθεται ένα βοτανικό όνομα.
Σφαγή στο Μπισκάρι

Η Σφαγή στο Μπισκάρι ήταν ένα έγκλημα πολέμου που διαπράχθηκε στρατιωτικούς του Στρατού των Ηνωμένων Πολιτειών κατά τη διάρκεια του Β Παγκοσμίου Πολέμου. Αναφέρεται σε δύο περιστατικά στα οποία Αμερικανοί στρατιώτες θανάτωσαν 71 Ιταλούς και 2 Γερμανούς αιχμαλώτους πολέμου στη βάση 504 της Regia Aeronautica στο Santo Pietro, ένα μικρό χωριό κοντά στην Caltagirone της νότιας Σικελίας στην Ιταλία στις 14 Ιουλίου 1943 .

Αφού έγινε γνωστή η σφαγή ο στρατηγός Τζωρτζ Σμιθ Πάττον πρότεινε το να θεωρηθούν οι εκτελεσμένοι ως ελεύθεροι σκοπευτές. Τελικά ο υπεύθυνος αξιωματικός που διέταξε τη σφαγή στο 1ο περιστατικό καταδικάστηκε σε ισόβια δεσμά, αλλά επανήλθε στη δράση το επόμενο έτος. 

Ο υπεύθυνος αξιωματικός του άλλου περιστατικού αθωώθηκε και σκοτώθηκε το ίδιο έτος.
(Marie's the Name) His Latest Flame

Το "(Marie's the Name) His Latest Flame" είναι τραγούδι του Έλβις Πρίσλεϊ, το οποίο κυκλοφόρησε από την Elvis Presley Music το 1961. Γράφτηκε από τον Ντοκ Πόμους και τον Μορτ Σούμαν, ενώ ηχογραφήθηκε για πρώτη φορά από τον Ντελ Σάνον στο άλμπουμ "Runaway With Del Shannon", το οποίο κυκλοφόρησε τον Ιούνιο του 1961.

Η πιο επιτυχημένη και γνωστότερη ηχογράφηση από τον Έλβις Πρίσλεϊ κυκλοφόρησε τον Αύγουστο του 1961. Έφτασε τη τέταρτη θέση στο τσαρτ Billboard Hot 100. Το σινγκλ ήταν πρώτο για τέσσερις εβδομάδες στο Τσαρτ Σινγκλ του Ηνωμένου Βασιλείου (αγγλικά: UK Singles Chart) — ένα από τα εννέα τραγούδια του Πρίσλεϊ που έφτασαν το νούμερο 1 στο Ηνωμένο Βασίλειο από το 1960 έως το 1962.
Κωνσταντίνος Κωνσταντίνου

Ο Κωνσταντίνος Κωνσταντίνου ήταν Έλληνας ποδηλάτης. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

Ο Κωνσταντίνου αγωνίστηκε στον αγώνα δρόμου, έναν αγώνα 87 χιλιομέτρων με διαδρομή από την Αθήνα στο Μαραθώνα και πίσω. Δεν τερμάτισε στις τρεις πρώτες θέσεις, αν και η ακριβής του θέση μεταξύ της τέταρτης και της έβδομης θέσης είναι ασαφής. 

Συμμετείχε επίσης στον αγώνα 12 ωρών και ήταν μεταξύ των τεσσάρων ποδηλατών που εγκατέλειψαν μετά από περίπου τρεις ώρες.
Γκουρού Χάργκομπιντ

Ο Γκουρού Χάργκομπιντ (19 Ιουνίου 1595 - 3 Μαρτίου 1644), σεβαστός ως ο "έκτος Νάνακ", ήταν ο έκτος από τους δέκα συνολικά Γκουρού του Σιχισμού. Έλαβε το αξίωμα του Γκουρού στη νεαρή ηλικία των έντεκα χρόνων, μετά την εκτέλεση του πατέρα του, Γκουρού Αρντζάν, από τον Αυτοκράτορα των Μουγκάλ, Τζαχανγκίρ.

Ο Γκουρού Χάργκομπιντ εισήγαγε τη διαδικασία της στρατιωτικοποίησης στον Σιχισμό, για να αντισταθεί στην καταπίεση και να προστατέψει την ανθρωπότητα. Αυτό το συμβόλιζε με το να φοράει δύο σπαθιά, τα οποία αντιπροσώπευαν τη διπλή έννοια των "μίρι και πίρι" (κοσμική δύναμη και πνευματικό κύρος). Μπροστά από τον Χαριμαντίρ Σαχίμπ στην πόλη Αμριτσάρ, ο Γκουρού Χάργκομπιντ έχτισε το Ακάλ Ταχτ ("ο θρόνος του ενός διαχρονικού"), ως δικαστήριο προς εξέταση των κοσμικών θεμάτων και απονομή δικαιοσύνης. Το Ακάλ Ταχτ αντιπροσωπεύει την υψηλότερη έδρα της επίγειας εξουσίας της Χάλσα σήμερα.

Ο Γκουρού Χάργκομπιντ είχε τη μεγαλύτερη θητεία ως Σιχ-Γκουρού, κατέχοντας το αξίωμα για 37 χρόνια, 9 μήνες και 3 μέρες.
Σεμπάστιαν Βασιλειάδης

Ο Σεμπάστιαν Βασιλειάδης (γενν. 4 Οκτωβρίου 1997) είναι Ελληνογερμανός επαγγελματίας ποδοσφαιριστής, ο οποίος αγωνίζεται ως μέσος για την Παντερμπόρν.
Ιερός Λόχος 2012

δεξιά|μικρογραφία|280x280εσ|Το έμβλημα της οργάνωσης

Ο Ιερός Λόχος 2012 είναι εθνικιστική οργάνωση.

Ιδρύθηκε το 2012 από τον Γεώργιο Γουλιδάκη και τον Ανδρέα Γενιά στη Λάρισα. Σήμερα η έδρα μεταφέρθηκε στην Θεσσαλονίκη και τη θέση του προέδρου κατέχει ο Ανδρέας Γενιάς, ενώ υπάρχει παράρτημα και στο Αμύνταιο, Λάρισα Αθήνα, Γερμανία. Εκδίδει το διμηνιαίο έντυπο "Ο Ιερολοχίτης". Διατηρεί σχέσεις με τη Γνήσια αδελφότητα της Μονής Εσφιγμένου του Αγίου Όρους.
Τα μέλη της συμμετέχουν σε συλλαλητήρια υπέρ της ελληνικότητας της Μακεδονίας, εναντίον των παράνομων μεταναστών, εναντίον του gay pride, ενώ έχουν κατηγορηθεί επανειλημμένα για επεισόδια κατά τη διάρκεια πολιτικών και πολιτιστικών εκδηλώσεων.
Ελένη Ιωάννου

Η Ελένη Ιωάννου (13 Ιανουαρίου 1984 – 24 Αυγούστου 2004) ήταν μέλος της ελληνικής ομάδας τζούντο. Επρόκειτο να συμμετάσχει στους Θερινούς Ολυμπιακούς Αγώνες 2004.

Στις 7 Αυγούστου 2004, πήδηξε από τον τρίτο όροφο μιας πολυκατοικίας. Ήταν σε κρίσιμη κατάσταση στο νοσοκομείο για 17 μέρες μέχρι που πέθανε.

Η αυτοκτονία συνέβη λίγο μετά από μια διαμάχη που είχε με τον σύντροφο της, Γιώργο Χρυσοστομίδη. Στις 9 Αυγούστου, πήδηξε από το ίδιο μπαλκόνι, αλλά ανάρρωσε.
Ελένη Πάτσιου

Η Ελένη Πάτσιου (γεννηθείσα στις 5 Σεπτεμβρίου 1971) είναι Ελληνίδα τζουντόκα.

Αγωνίστηκε στην κατηγορία βαρέων βαρών στους Θερινούς Ολυμπιακούς Αγώνες 2004, αλλά αποκλείστηκε από την Γαλλίδα Εβά Μπισσενί.
Μαρία Καραγιαννοπούλου

Η Μαρία Καραγιαννοπούλου (γεννηθείσα στις 22 Σεπτεμβρίου 1972 στο Λουντβιχσχάφεν της Γερμανίας) είναι Ελληνίδα τζουντόκα.

Τερμάτισε 5η στην κατηγορία 48 κιλών των Θερινών Ολυμπιακών Αγώνων 2004, έχοντας χάσει το χάλκινο μετάλλιο από την Γιούλια Μάτιας της Γερμανίας.
Χάουαρντ Κάρτερ

Ο Χάουαρντ Κάρτερ ("Howard Carter", 9 Μαΐου 18742 Μαρτίου 1939) ήταν Βρετανός αρχαιολόγος και αιγυπτιολόγος, ο οποίος έγινε διάσημος για την ανακάλυψη του άθικτου τάφου του Φαραώ Τουταγχαμών, τον Νοέμβριο του 1922.
Λορένθο Σέρα Φερέρ

Ο Λορένθο Σέρα Φερέρ ("Lorenzo Serra Ferrer", "", γενν. 5 Μαρτίου 1953) είναι Ισπανός προπονητής ποδοσφαίρου. 

Η σταδιοδρομία του συνδέθηκε κυρίως με τη Μαγιόρκα και τη Μπέτις, ενώ υπηρέτησε την πρώτη και από διάφορες άλλες θέσεις.
Γιάννης Αγραβάνης

Ο Γιάννης Αγραβάνης (Μαρούσι, 13 Νοεμβρίου 1998) είναι Έλληνας επαγγελματίας καλαθοσφαιριστής, ο οποίος αγωνίζεται ως Σμολ φόργουορντ στον Προμηθέα Πατρών.
Αϊσβάρια Ράι

Η Αϊσβάρια Ράι Μπατσάν (γενν. 1 Νοεμβρίου 1973) είναι Ινδή ηθοποιός και νικήτρια του διαγωνισμού ομορφιάς Μις Κόσμος 1994. Είναι μια από τις δημοφιλέστερες διασημότητες στην Ινδία. Έχει λάβει διάφορα βραβεία, συμπεριλαμβανομένων δύο βραβείων Φίλμφεϊρ. Το 2009 η ινδική κυβέρνηση την τίμησε με το Πάντμα Σρι και το 2012 βραβεύτηκε με το Τάγμα Τεχνών και Γραμμάτων της Γαλλικής κυβέρνησης. Περιγράφεται συχνά ως "η ομορφότερη γυναίκα στον κόσμο".

Ενώ βρισκόταν στο κολέγιο, εργάστηκε και ως μοντέλο. Μετά από εμφανίσεις σε διαφημίσεις, μπήκε στα καλλιστεία Μις Ινδία όπου τερμάτισε δεύτερη. Ύστερα στέφθηκε Μις Κόσμος 1994 και έλαβε προτάσεις συμμετοχής σε ταινίες. Η πρώτη ταινία που συμμετείχε ήταν η "Iruvar" του Μάνι Ρατνάμ το 1997, στα Ταμίλ. Το 1997 έκανε την πρώτη της εμφάνιση σε ταινία στα χίντι, με τίτλο "Aur Pyaar Ho Gaya". Η πρώτη εμπορική της επιτυχία ήταν στην ρομαντική ταινία στα ταμίλ, "Jeans" (1998), όπου ύστερα έγινε δημοφιλέστερη και κέρδισε δύο βραβεία Φίλμφεϊρ καλύτερης ηθοποιού για την συμμετοχή της στις ταινίες "Hum Dil De Chuke Sanam" (1999) και "Devdas" (2002).

Η Ράι έπαιξε σε διάφορες ταινίες όπως η "Kandukondain Kandukondain" (2000) στη γλώσσα ταμίλ, όπου έπαιξε τον ρόλο μιας παθιασμένης καλλιτέχνιδας. Το 2003 έπαιξε τον ρόλο της Μπινοντίνι στη "Chokher Bali" (2003) στα βεγγαλικά, και τον ρόλο μιας κατεθλιμμένης γυναίκας στην δραματική ταινία "Raincoat" (2004). Επίσης έπαιξε τον ρόλο της Κιραντζίτ Αχλουβάλια στην ταινία βρετανικής παραγωγής "Provoked" (2006) και το ρόλο μιας νοσοκόμας στη δραματική ταινία "Guzaarish" (2010). Οι μεγαλύτερες εμπορικές επιτυχίες της είναι οι εξής ταινίες: η ταινία "Mohabbatein" (2000), η ταινία περιπέτειας "Ινδική Περιπέτεια 2" (2006), η ιστορική ρομαντική ταινία "Jodhaa Akbar" (2008), η ταινία επιστημονικής φαντασίας "Enthiran" (2010), και το ρομαντικό δράμα "Ae Dil Hai Mushkil" (2016).

Είναι επίσης πρέσβειρα καλής θέλησης στο Πρόγραμμα των ΟΗΕ για το ΣΕΑΑ. Το 2003 ήταν η πρώτη ινδή ηθοποιός μέλος της κριτικής επιτροπής του Φεστιβάλ Κινηματογράφου των Καννών.
Νέιντιν Σέικιουντ

Η Νέιντιν Σέικιουντ (αγγλ. Nadine Secunde, γενν. 1953) είναι αμερικανίδα σοπράνο της όπερας. Σπούδασε και ερμήνευσε στη Γερμανία, στο Φεστιβάλ του Bayreuth με κορυφαίες ερμηνείες της Έλζα στον Λόενγκριν και της Ζιγκλίντε στη Βαλκυρία.
Μάχη του Νγκομάνο

Η Μάχη του Νγκομάνο ή Νεγκομάνο (Αγγλικά: "Battle of Ngomano" ή "Negomano") διεξήχθη μεταξύ του Γερμανικού Ράιχ και Πορτογαλίας κατά τη διάρκεια του Α΄ Παγκοσμίου Πολέμου στην Εκστρατεία της Ανατολικής Αφρικής. Μία δύναμη αποτελούμενη από Γερμανούς και "Askari" υπό τον Υποστράτηγο Πάουλ Έμιλ φον Λέτοβ-Φόρμπεκ ("Paul Emil von Lettow-Vorbeck") είχε πρόσφατα κερδίσει μια δαπανηρή νίκη εναντίον των Βρετανών στη Μάχη της Μαχίουα, στην σημερινή Τανζανία και ευρίσκετο με πολύ χαμηλά αποθέματα τροφίμων και άλλων εφοδίων. Κατά συνέπεια, οι Γερμανοί εισέβαλαν νοτίως στην Πορτογαλική Ανατολική Αφρική, τόσο για να προμηθευτούν Πορτογαλικό στρατιωτικό υλικό ("materiel") όσο και για να ξεφεύγουν από τις υπέρτερες Βρετανικές δυνάμεις στο βορρά.

Η Πορτογαλία ήταν μέλος της Αντάντ (ή "Εγκάρδια Συνεννόηση" ("Entente Cordiale")) και εμπόλεμη, που απασχολούσε στρατεύματα στη Γαλλία και την Αφρική· έτσι μια δύναμη υπό τον Ταγματάρχη "João Teixeira Pinto" στάλθηκε για να σταματήσει τον φον Λέτοβ-Φόρμπεκ να διαβεί τα σύνορα. Στις 25 Νοεμβρίου 1917, οι Πορτογάλοι υπερφαλαγγίστηκαν από τους Γερμανούς, ενώ είχαν στρατοπεδεύσει στο Νγκομάνο. Η μάχη είδε την Πορτογαλική δύναμη σχεδόν κατεστραμμένη, με πολλούς άνδρες της νεκρούς ή συλληφθέντες. Η συνθηκολόγηση των Πορτογάλων επέτρεψε στους Γερμανούς να καταλάβουν μια μεγάλη ποσότητα εφοδίων και να συνεχίσουν τις επιχειρήσεις τους στην Ανατολική Αφρική έως το τέλος του πολέμου.
Λόταρ ντε Μεζιέρ

Ο Λόταρ ντε Μεζιέρ ("Lothar de Maizière", γεννημένος στις 2 Μαρτίου 1940) είναι Γερμανός χριστιανοδημοκράτης πολιτικός. Το 1990, ήταν ο μόνος δημοκρατικά εκλεγμένος πρωθυπουργός της Λαοκρατικής Δημοκρατίας της Γερμανίας και ήταν ο τελευταίος ηγέτης της ανεξάρτητης Ανατολικής Γερμανίας.
Σαράουακ

Το Σαράουακ (μαλαισιανά: "Sarawak") είναι κρατίδιο της Μαλαισίας. Με έκταση 124.450 τετραγωνικά χιλιόμετρα είναι το μεγαλύτερο κρατίδιο της Μαλαισίας. Βρίσκεται στο βορειοδυτικό τμήμα της νήσου Βόρνεο και συνορεύει βορειοανατολικά με το μαλαισιανό κρατίδιο του Σαμπάχ, στο νότο με το Καλιμαντάν (το ινδονησιακό τμήμα του Βόρνεο), και βόρεια με το Μπρουνέι. Η πρωτεύουσα, Κούτσινγκ, είναι η μεγαλύτερη πόλη του Σαράουακ, το οικονομικό κέντρο του κρατιδίου και η έδρα της κρατικής κυβέρνησης του Σαράουακ. Άλλες πόλεις του Σαράουακ είναι η Μίρι, το Σίμπου και το Μπιντούλου. Σύμφωνα με την απογραφή του 2015, ο πληθυσμός του Σαράουακ είναι 2.636.000 κάτοικοι. Το Σαράουακ έχει ισημερινό κλίμα με τροπικά δάση και άφθονα είδη ζώων και φυτών. Στο Σαράουακ βρίσκεται το Εθνικό Πάρκο Γκουνούνγκ Μουλού με τα συστήματα σπηλαίων. Ο ποταμός Ρατζάνγκ είναι ο μακρύτερος ποταμός στη Μαλαισία και το φράγμα Μπακούν, ένα από τα μεγαλύτερα φράγματα στη Νοτιοανατολική Ασία, βρίσκεται σε έναν από τους παραποτάμους του, τον ποταμό Μπαλούι. Το όρος Μουρούντ είναι το υψηλότερο όρος στο Σαράουακ.

Ο παλαιότερος γνωστός οικισμός στο Σαράουακ βρίσκεται στα σπήλαια Νίαχ και χρονολογείται πριν από 40.000 χρόνια. Μια σειρά από κινέζικα κεραμικά που χρονολογούνται από τον 8ο έως τον 13ο αιώνα μ.Χ. αποκαλύφθηκαν στον αρχαιολογικό χώρο του Σάντουμπονγκ. Οι παραθαλάσσιες περιοχές του Σαράουακ ήρθαν υπό την επιρροή του Σουλτανάτου του Μπρουνέι τον 16ο αιώνα. Το 1839, ο Τζέιμς Μπρουκ, ένας Βρετανός εξερευνητής, έφτασε στο Σαράουακ. Αυτός και οι απόγονοί του κυβερνούσαν το κράτος από το 1841 έως το 1946. Κατά τη διάρκεια του Β΄ Παγκοσμίου Πολέμου, καταλαμβάνεται από τους Ιάπωνες για τρία χρόνια. Μετά τον πόλεμο, ο τελευταίος λευκός Ραγιάς, ο Τσαρλς Βάινερ Μπρουκ, παραχώρησε το Σαράουακ στη Βρετανία και το 1946 έγινε Βρετανική αποικία του Στέμματος. Στις 22 Ιουλίου του 1963, παραχωρήθηκε αυτοδιοίκηση στο Σαράουακ από τους Βρετανούς και στη συνέχεια έγινε ένα από τα ιδρυτικά μέλη της Μαλαισίας, που ιδρύθηκε στις 16 Σεπτεμβρίου του 1963. Ωστόσο, η ομοσπονδία αντιτίθεται στην Ινδονησία και οδηγεί σε τριετή αντιπαράθεση. Η δημιουργία της Μαλαισίας οδήγησε επίσης σε μια κομμουνιστική εξέγερση που κράτησε μέχρι το 1990.

Ο αρχηγός του κρατιδίου είναι ο κυβερνήτης, επίσης γνωστός ως Γιανγκ ντι-Πέρτουα Νεγκερί (Yang di-Pertua Negeri), ενώ ο επικεφαλής της κυβέρνησης είναι ο επικεφαλής υπουργός. Λόγω των φυσικών πόρων του, το Σαράουακ ειδικεύεται στην εξαγωγή πετρελαίου και φυσικού αερίου, ξυλείας και φοινικελαίου, αλλά διαθέτει επίσης ισχυρούς τομείς βιομηχανοποίησης, ενέργειας και τουρισμού. Είναι εθνικά, πολιτισμικά και γλωσσικά ποικίλο. Τα αγγλικά και τα μαλαισιανά είναι οι δύο επίσημες γλώσσες του κρατιδίου ενώ δεν υπάρχει επίσημη θρησκεία.
Κυριάκος Μαμιδάκης

Ο Κυριάκος Μαμιδάκης (Ανώσκελη Χανίων, 1932 - Αθήνα, 3 Ιουλίου 2016) ήταν Έλληνας επιχειρηματίας. Ήταν γνωστός κυρίως ως συνιδρυτής της εταιρείας διανομής καυσίμων Jetoil, την οποία ίδρυσε μαζί με τους αδερφούς του. Αργότερα ανέλαβε την ηγετική θέση στην εταιρεία, μέχρι την αυτοκτονία του με σφαίρα.Λίγες μέρες νωρίτερα, η εταιρεία είχε δηλώσει την υπαγωγή της στο άρθρο 99.
Γεώργιος Ιατρίδης

Ο Γεώργιος Ιατρίδης ήταν Έλληνας ξιφομάχος. Συμμετείχε στους θερινούς Ολυμπιακούς Αγώνες του 1896 στην Αθήνα.
32X

Η 32X, γνωστή και ως Super 32X, Sega Genesis 32X στη Βόρεια Αμερική και Sega Mega 32X στη Βραζιλία, είναι παιχνιδοκονσόλα της Sega. Είναι βελτιωμένη έκδοση του Sega Genesis, μιας κονσόλας βιντεοπαιχνιδιών της ιαπωνικής εταιρείας Sega. Αναπτύχθηκε με την κωδική ονομασία Mars. Είναι βελτιωμένη, 32-μπιτ έκδοση του Sega Genesis και ως εκ τούτου λειτουργεί ως μεταβατική κονσόλα, προηγείται της κυκλοφορίας του Sega Saturn. Το 32X χρησιμοποιεί δικές του κασέτες και διαθέτει βιβλιοθήκη σαράντα βιντεοπαιχνιδιών.

Παρουσιάστηκε από τη Sega τον Ιούνιο του 1994 στο Λας Βέγκας. Η κονσόλα παρουσιάζεται ως επιλογή χαμηλού κόστους για παίκτες που θέλουν να στραφούν σε βιντεοπαιχνίδια των 32 μπιτ. Αναπτύχθηκε λόγω της κυκλοφορίας του Atari Jaguar, καθώς και για να ξεπεράσει τα προβλήματα της ανάπτυξης του Saturn λόγω του ανταγωνισμού που δημιουργούσε η νέα κονσόλα PlayStation. 

Το τελικό μηχάνημα διαθέτει δύο επεξεργαστές 32 μπιτ και τρισδιάστατο επεξεργαστή γραφικών.
Γκουρού Χαρ Κρισάν

Ο Γκουρού Χαρ Κρισάν (7 Ιουλίου 1656 – 30 Μαρτίου 1664) ήταν ο όγδοος από τους συνολικά δέκα Γκουρού του Σιχισμού. Στις 7 Οκτωβρίου 1661 και στην ηλικία των πέντε μόλις ετών, έγινε ο νεαρότερους Σιχ-Γκουρού διαδεχόμενος τον πατέρα του, Γκουρού Χαρ Ράι, μετά τον θάνατό του. Το 1664 αρρώστησε με ευλογιά και έχασε τη ζωή του από την ασθένεια, πριν συμπληρώσει το όγδοο έτος της ηλικίας του.

Είναι επίσης γνωστός και ως Μπαλ Γκουρού (Παιδί Γκουρού) και, κάποιες φορές, στη Σιχ λογοτεχνία αναφέρεται ως Χαρί Κρισάν Σαχίμπ. Μνημονεύεται από τη Σιχ παράδοση να λέει πριν πεθάνει «Μπάμπα Μπακάλα», κάτι το οποίο ερμηνεύτηκε από τους Σιχ ως επιθυμία, διάδοχός του να είναι ο προθείος του, Τεγκ Μπαχαντούρ. Ο Γκουρού Χαρ Κρισάν είχε τη μικρότερη σε διάρκεια θητεία ως Σιχ-Γκουρού, η οποία κράτησε μόλις 2 χρόνια, 5 μήνες και 24 μέρες.
Η Γυναίκα Καταιγίδα

Η Γυναίκα Καταιγίδα (Ισπανικά: "La mujer del Vendaval") είναι τηλενουβέλα μεξικάνικης παραγωγής του 2012. 

Πρωταγωνιστούν Αριάδνε Ντίας, Χοσέ Ρον, Τσαντάλ Αντέρε και Αλφρέδο Αδάμε.
Φέλιξ Μπριχ

Ο Φέλιξ Μπριχ ("Felix Brych", γενν. 3 Αυγούστου 1975) είναι Γερμανός διαιτητής ποδοσφαίρου, με έδρα το Μόναχο. Είναι διαιτητής για την "SV Am Hart München" της Ποδοσφαιρικής Ένωσης Βαυαρίας. Είναι διαιτητής της FIFA και κατατάσσεται ως διαιτητής Elite της UEFA.
Τρελά ερωτευμένος

Τρελά ερωτευμένος (Ισπανικά: "De que te quiero, te quiero", Μετάφραση: "Ότι σ' αγαπώ, σ' αγαπώ") είναι τηλενουβέλα μεξικάνικης παραγωγής του 2013. 

Πρωταγωνιστούν Λίβια Μπρίτο, Χουάν Ντιέγο Κοβαρούμπιας, Μαρισόλ ντελ Όλμο και Σίντια Κλίτμπο.
Σπούινια Στάργκαρντ

Η Σπούινια Στάργκαρντ ("Spójnia Stargard"), γνωστή ως Σπούινια, είναι πολωνικός επαγγελματικός σύλλογος καλαθοσφαίρισης με έδρα το Στάργκαρντ. Συμμετέχει στο Πρωτάθλημα Πολωνίας, την υψηλότερη κατηγορία στην πολωνική καλαθοσφαίριση. Το 2018, κέρδισε την άνοδο από την 1 Λίγκα. Ο σύλλογος παίζει τους εντός έδρας αγώνες του στη Χάλα Μιέσκα ("Hala Miejska").
Αναπνευστική μεμβράνη

Αναπνευστική μεμβράνη καλείται η μεμβράνη που διαχωρίζει τον αέρα μέσα στις κυψελίδες του πνεύμονα από το αίμα μέσα στα πνευμονικά τριχοειδή αγγεία.
Τα τοιχώματα των κυψελίδων είναι εξαιρετικά λεπτά και περιέχουν ένα δίκτυο τριχοειδών. Η ανταλλαγή αερίων μεταξύ κυψελιδικού αέρα και αίματος της πνευμονικής κυκλοφορίας γίνεται δια μέσου των μεμβρανών όλων των τελικών τμημάτων του πνεύμονα (αναπνευστική μεμβράνη).

Στην αναπνευστική μεμβράνη παρατηρούμε: 

# Μια στιβάδα υγρού που απαλείφει την κυψελίδα και περιέχει τον επιφανειοδραστικό παράγοντα, ο οποίος ελαττώνει την επιφανειακή τάση του κυψελιδικού υγρού.
# Το κυψελιδικό επιθήλιο, που αποτελείται από πολύ λεπτά επιθηλιακά κύτταρα.
# Τη βασική μεμβράνη των επιθηλίων.
# Ένα πολύ λεπτό διάμεσο χώρο μεταξύ κυψελιδικού επιθηλίου και της τριχοειδικής μεμβράνης.
# Την πολύ λεπτή βασική μεμβράνη των τριχοειδών, που σε πολλά σημεία γίνεται ενιαία με την επιθηλιακή βασική μεμβράνη.
# Το ενδοθήλιο των τριχοειδών.

Το πάχος της αναπνευστικής μεμβράνης είναι περίπου 0,5 μm και η συνολική επιφάνεια σε ένα υγιή ενήλικο είναι περίπου 70 m²

Η διάχυση των αερίων δια μέσου της μεμβράνης εξαρτάται από: 
# Το πάχος της.
# Το εμβαδό της.
# Το συντελεστή διάχυσης αερίου μέσα στην ουσία της μεμβράνης, δηλαδή στο νερό.
# Τη διαφορά πίεσης μεταξύ των δυο πλευρών της.
Τζορτζ Μέριαμ

Ο Τζορτζ Μέριαμ ("George Merriam", 20 Ιανουαρίου 1803, Ουόρστερ της Μασαχουσέτης - 22 Ιουνίου 1880, Σπρίνγκφιλντ της Μασαχουσέτης) ήταν Αμερικανός εκδότης. Με τον αδελφό του Τσαρλς, ίδρυσε την G. & C. Merriam, η οποίοι τελικά θα γινόταν Merriam-Webster, Inc.

Η οικογένεια Μέριαμ ήταν τυπογράφοι, βιβλιοδέτες και βιβλιοπώλες στην κομητεία Ουόρτσεστερ στο δεύτερο μέρος του 18ου αιώνα. Ο Τζορτζ εργαζόταν στο αγρόκτημα του πατέρα του στο Ουέστ Μπρούκφιλντ μέχρι την ηλικία των 15 ετών και έπειτα μπήκε στο τυπογραφείο του θείου του Εμπενίζερ στο Ουέστ Μπρούκφιλντ ως μαθητευόμενος και στο αποκορύφωμα του έγινε συνέταιρος. Το 1831, μετακόμισε στο Σπρίνγκφιλντ με τον αδελφό του Τσαρλς και ίδρυσε το 1832 τον εκδοτικό οίκο G. & C. Merriam. Οι πρώτες εκδόσεις τους ήταν νομικά βιβλία, εκδόσεις της Βίβλου και διδακτικά βιβλία. Μετά το θάνατο του Νόα Γουέμπστερ, του λεξικογράφου, οι Μέριαμ αγόρασαν το δικαίωμα μελλοντικής δημοσίευσης του λεξικού του Γουέμπστερ.
Για την αγάπη σου μόνο

Για την αγάπη σου μόνο (Ισπανικά: "Quiero amarte", Μετάφραση: "Θέλω να σε αγαπήσω") είναι τηλενουβέλα μεξικάνικης παραγωγής του 2013. 

Πρωταγωνιστούν Καρίμε Λοσάνο, Κριστιάν ντε λα Φουέντε, Ντιάνα Μπράτσο και Χοσέ Ελίας Μορένο Τζ..
Τεντ Άρισον

Ο Τεντ Άρισον (Εβραϊκά: תד אריסון‎, 24 Φεβρουαρίου 1924 - 1 Οκτωβρίου 1999), ήταν ένας Ισραηλινός επιχειρηματίας ο οποίος συνίδρυσε την "Norwegian Cruise Lines" το 1966 με τον Knut Kloster και σύντομα έφυγε για να σχηματίσει την "Carnival Cruise Lines", το 1972.
Η καρδιά μου είναι δική σου

Η καρδιά μου είναι δική σου (Ισπανικά: "Mi corazón es tuyo") είναι τηλενουβέλα μεξικάνικης παραγωγής του 2014. 

Πρωταγωνιστούν Σίλβια Ναβάρρο, Χόρχε Σαλίνας, Μαϊρίν Βιγιανουέβα και Πάμπλο Μοντέρο.
Μεγάλη Συναγωγή του Λοτζ

Η Μεγάλη Συναγωγή του Λοτζ (πολωνικά: "Wielka Synagoga w Łódzi") ήταν συναγωγή στο Γουντς της Πολωνίας, η οποία χτίστηκε το 1881. Σχεδιάστηκε από τον Άντολφ Βολφ ("Adolf Wolff") και χρηματοδοτήθηκε κυρίως από τοπικούς βιομηχάνους, όπως ο Ίζραελ Ποζνάνσκι, ο Γιοακίμ Σίλμπερστεϊν και ο Καρλ Βίλχελμ Σάιμπλερ. 

Εξυπηρετούσε το αναμορφωμένο εκκλησίασμα και συνήθως αναφερόταν ως "Ο" "Ναός." 

Η Συναγωγή κάηκε ολοσχερώς από τους Γερμανούς τη νύχτα της 14ης Νοεμβρίου 1939, μαζί με τους πάπυρους Τόρα και την εσωτερική διακόσμηση. Γκρεμίστηκε το 1940. Σήμερα η τοποθεσία χρησιμοποιείται ως χώρος στάθμευσης. 
καθόλου|μικρογραφία|267x267εσ| Πέτρινο μνημείο στην προηγούμενη τοποθεσία.
Συναγωγή Εζράς Ισραέλ

Η Συναγωγή Εζράς Ισραέλ ("Ezras Israel"), γνωστή και ως Συναγωγή Βολίνσκα ("Wołyńska"), ήταν συναγωγή στο Γουντς της Πολωνίας, στην οδό Βουλτσάνσκα 6. Χτίστηκε την περίοδο 1899-1904 από δωρεές Εβραίων εμπόρων, συμπεριλαμβανομένων εκείνων που εκδιώχθηκαν από την περιοχή της Τσαρικής Λιθουανίας και Λευκορωσίας. Ο αρχιτέκτονας ήταν ο Γκούσταβ Λάνταου-Γκούτεντεγκερ ("Gustaw Landau-Gutenteger"). Η συναγωγή άκμασε μόνο για τρεις δεκαετίες. Κάηκε ολοσχερώς από τους Ναζί στις 11 Νοεμβρίου 1939, πριν από τη δημιουργία του Γκέτο του Λοτζ.
Ιταλίδα Νύφη

Η Ιταλίδα Νύφη (Ισπανικά: "Muchacha italiana viene a casarse", Μετάφραση: "Ιταλίδα κοπέλα έρχεται να παντρευτεί") είναι τηλενουβέλα μεξικάνικης παραγωγής του 2014.

Πρωταγωνιστούν Λίβια Μπρίτο, Χοσέ Ρον, Ενρίκε Ρότσα και Φερνάντο Αγιέντε.
Έρλινγκ Μπράουτ Χόλαντ

Ο Έρλινγκ Μπράουτ Χόλαντ (νορβηγικά: "Erling Braut Håland", , αγγλοποιημένη μορφή: "Haaland") (21 Ιουλίου 2000) είναι Nορβηγός επαγγελματίας ποδοσφαιριστής, ο οποίος αγωνίζεται ως επιθετικός για τη Μπορούσια Ντόρτμουντ.
Ντάβιντ Λάντε

δεξιά|μικρογραφία|200x200εσ| Το τούβλινο σπίτι του Ντάβιντ Σεντρόβιτς, σχεδιασμένο από το Λάντε το 1897.
Ο Ντάβιντ Λάντε ("Dawid Lande", 14 Απριλίου 1868 – 10 Σεπτεμβρίου 1928) ήταν Πολωνός αρχιτέκτονας.
Μαριάννα Ζαχαριάδη

Η Μαριάννα Ζαχαριάδη (25 Φεβρουαρίου 1990 – 29 Απριλίου 2013) ήταν Ελληνίδα αθλήτρια του άλματος επί κοντώ η οποία αργότερα αγωνίστηκε για την Κύπρο.

Κέρδισε το ασημένιο μετάλλιο στο άλμα επί κοντώ στους Μεσογειακούς Αγώνες 2009 και στους Αγώνες της Κοινοπολιτείας 2010. Η Ζαχαριάδη πέθανε το 2013, έχοντας διαγνωσθεί με λέμφωμα Χότζκιν το 2011.
Στέλλα-Ηρώ Λεδάκη

Η Στέλλα-Ηρώ Λεδάκη (γεννήθηκε στις 18 Ιουλίου 1988 στα Χανιά) είναι Ελληνίδα αθλήτρια του άλματος επί κοντώ. Αγωνίστηκε στους Θερινούς Ολυμπιακούς Αγώνες 2012, και κέρδισε χρυσό μετάλλιο στους Μεσογειακούς Αγώνες 2013.
Αντωνία Στεργίου

Η Αντωνία Στεργίου (γεννηθείσα στις 7 Ιουλίου 1985 στους Άγιους Σαράντα της Αλβανίας) είναι ελληνίδα αθλήτρια του άλματος εις ύψος. Αγωνίζεται για τον σύλλογο Α.Ο. Κούρος Πατρών, με έδρα την Πάτρα.

Τερμάτισε έβδομη στο Παγκόσμιο Πρωτάθλημα Νέων 2004, κέρδισε ασημένιο μετάλλιο στο ευρωπαϊκό πρωτάθλημα Κ23 2007 και χάλκινο μετάλλιο στους Μεσογειακούς Αγώνες στην Πεσκάρα. Συμμετείχε στον τελικό του Ευρωπαϊκού Πρωταθλήματος 2010 στη Βαρκελώνη, παίρνοντας την 8η θέση.

Το καλύτερο άλμα της είναι τα 1.97 μέτρα, σε αγώνα τον Ιούνιο του 2008 στην Αθήνα.
Ελένη Φιλάνδρα

Η Ελένη Φιλάνδρα (γεννηθείσα στις 12 Ιανουαρίου 1984) είναι Ελληνίδα δρομέας μέσων αποστάσεων η οποία ειδικεύεται στα 800 μέτρα. Κέρδισε χάλκινο μετάλλιο στους Μεσογειακούς Αγώνες 2009 στην Πεσκάρα της Ιταλίας. Έχει συμμετάσχει σε διάφορες εθνικές, ευρωπαϊκές και παγκόσμιες διοργανώσεις.
Σπύρος Τσεκούρας

Ο Σπύρος Τσεκούρας (Αθήνα, 30 Απριλίου 1973) είναι Έλληνας ηθοποιός.
Κυριακή Κούβαρη

Η Κυριακή Κούβαρη (γεννηθείσα στις 19 Ιανουαρίου του 1984 στη Θεσσαλονίκη) είναι Ελληνίδα αθλήτρια του τάε κβον ντο. Κέρδισε το χάλκινο μετάλλιο στην κατηγορία βαρέων βαρών στο παγκόσμιο πρωτάθλημα τάε κβον ντο του 2003 στο Γκάρμις-Παρτενκίρχεν της Γερμανίας.

Η Κούβαρη αγωνίστηκε στην κατηγορία βαρέων βαρών γυναικών (+67 κιλά) στους Ολυμπιακούς Αγώνες του 2008 στο Πεκίνο, αφού κέρδισε την βρετανίδα Σάρα Στίβενσον στον αγώνα για το χρυσό μετάλλιο στο Παγκόσμιο Τουρνουά Πρόκρισης στο Μάντσεστερ. Έχασε στο πρώτο προκαταρκτικό αγώνισμα από την βραζιλιάνα Νατάλια Φαλαβίνια με σκορ 1-3.
Νίκη Πανέτα

Η Νίκη Πανέτα (γεννηθείσα στις 21 Απριλίου 1986 στο Ίλιον) είναι Ελληνίδα αθλήτρια του άλματος τριπλούν.

Τερμάτισε έκτη στο Ευρωπαϊκό Πρωτάθλημα 2012. Το προσωπικό της ρεκόρ είναι τα 14,55 μέτρα (Αθήνα, 7 Ιουλίου 2011). Σε κλειστό στίβο έκανε άλμα 14,47 μ., στις 22 Φεβρουαρίου 2012 στον Πειραιά.
Μαρία Σπυροπούλου

Η Μαρία Σπυροπούλου είναι πειραματική φυσικός στο Ινστιτούτο Τεχνολογίας της Καλιφόρνια. Είναι μέλος της επιστημονικής ομάδας του πειράματος Συμπαγές Μιονικό Σωληνοειδές στο Μεγάλο Επιταχυντή Αδρονίων όπου το 2012 ανακαλύφθηκε το μποζόνιο του Χιγκς.
Σοφία Ράλλη

Η Σοφία Ράλλη (γεννηθείσα στις 4 Μαρτίου 1988, στη Νάουσα) είναι αθλήτρια του αλπικού σκι από την Ελλάδα. Συμμετείχε στους Χειμερινούς Ολυμπιακούς αγώνες 2010 εκπροσωπώντας στην Ελλάδα. Το καλύτερό αποτέλεσμα της ήταν η 47η θέση στο σλάλομ.
Μαρία Ντάνου

Η Μαρία Ντάνου (γεννηθείσα στις 3 Μαρτίου του 1990 στη Βέροια) είναι Ελληνίδα αθλήτρια του σκι αντοχής και αθλήτρια των Ολυμπιακών αγώνων.
Άνω Ρήνος

Ο Άνω Ρήνος (γαλλικά: "Haut-Rhin", αλσατικά: "‘s Iwerlànd") είναι νομός στην περιοχή Γκραντ-Εστ στα ανατολικά της Γαλλίας, στα σύνορα με τη Γερμανία. Είναι τμήμα της ιστορικής και πολιτιστικής περιοχής της Αλσατίας μαζί με το νομό Κάτω Ρήνος. Η πρωτεύουσα και το Νομαρχιακό συμβούλιο βρίσκονται στο Κολμάρ αν και η μεγαλύτερη πόλη στο νομό είναι η Μυλούζ. 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 68.

Οι κάτοικοι του νομού αναφέρονται ως Ω-Ρενουά (ζ).
Αικατερίνη Μαμούτη

Η Αικατερίνη Μαμούτη (γεννήθηκε στις 23 Μαΐου 1981 στην Θεσσαλονίκη) είναι Ελληνίδα αθλήτρια της ενόργανης γυμναστικής. Έχει αγωνιστεί σε έξι αγωνίσματα γυμναστικής στους Θερινούς Ολυμπιακούς Αγώνες 1996 στην Ατλάντα των Ηνωμένων Πολιτειών.
Παναγιώτα Τσακίρη

Η Παναγιώτα Τσακίρη (γεννηθείσα στη Δράμα στις ) είναι Ελληνίδα αθλήτρια του διάθλου και του σκι αντοχής.

Αγωνίστηκε στους χειμερινούς ολυμπιακούς αγώνες του 2006 και του 2010 για την Ελλάδα. Τερμάτισε 66η στο σπριντ σκι αντοχής των χειμερινών ολυμπιακών αγώνων του 2006. Επίσης τερμάτισε 86η στο δίαθλο σπριντ και 85η στο ατομικό δίαθλο.

Τον Φεβρουάριο του 2013, η καλύτερη επίδοση της στο Παγκόσμιο Πρωτάθλημα Διάθλου είναι η 102η στο σπριντ του 2009.

Τον Φεβρουάριο του 2013, η καλύτερη επίδοση της στο Παγκόσμιο Κύπελλο Διάθλου είναι η 90η στο σπριντ στη Πόκλιουκα της Σλοβενίας το 2009/10.
Ζωή Παρασκευοπούλου

Η Ζωή Παρασκευοπούλου είναι Ελληνίδα αθλήτρια της τοξοβολίας η οποία αγωνίστηκε στους Ολυμπιακούς Αγώνες Νέων 2010 στη Σιγκαπούρη. Αποκλείστηκε στον πρώτο γύρο στο ατομικό αγώνισμα. Όμως, κέρδισε το ασημένιο μετάλλιο στην μικτή ομάδα με τον Σλοβένο Γκρέγκορ Ράιχ, χάνοντας από τους Γκλόρια Φιλίππι και Άντον Καρούκιν οι οποίοι κέρδισαν το χρυσό μετάλλιο.
Σέργιος Τσελεπιδάκης

Ο Σέργιος Τσελεπιδάκης ("Sergiu Celibidache", , 1912-1996) ήταν Ρουμάνος διευθυντής ορχήστρας, συνθέτης, μουσικός θεωρητικός και δάσκαλος. Η καταγωγή του ήταν από την Ελλάδα. Εκπαιδεύτηκε στην πατρίδα του τη Ρουμανία και αργότερα στο Παρίσι και στο Βερολίνο. Η καριέρα του στον τομέα της κλασικής μουσικής διήρκησε πάνω από πενήτα χρόνια, και λειτούργησε ως κύριος διευθυντής της Φιλαρμονικής του Μονάχου, της Φιλαρμονικής του Βερολίνου, της Σικελικής Συμφωνικής Ορχήστρας και αρκετών ευρωπαϊκών ορχηστρών. Αργότερα, δίδαξε και στο Πανεπιστήμιο του Μάιντς στη Γερμανία και στο Ινστιτούτο Μουσικής Curtis της Φιλαδέλφειας της Πενσυλβανίας .
Χρυσούλα Ζαχαροπούλου

Η Χρυσούλα Ζαχαροπούλου (γεν. 7 Μαΐου 1976 στη Σπάρτη) είναι ελληνικής καταγωγής γαλλίδα γυναικολόγος και πολιτικός, ευρωβουλευτής από το 2019. Είναι αντιπρόεδρος της Επιτροπής Ανάπτυξης. Εκτός από την συμμετοχή της σε κοινοβουλευτικές επιτροπές, είναι μέλος της αντιπροσωπείας του ΕΚ στην Κοινή Κοινοβουλευτική Συνέλευση ΑΚΕ-ΕΕ.
Ελευθερία Χατζηνίκου

Η Ελευθερία Χατζηνίκου (γεννηθείσα στις 20 Απριλίου 1978) είναι ελληνίδα παίκτρια της πετοσφαίρισης, η οποία πλέον έχει αποσυρθεί. Ήταν μέρος της ελληνικής εθνικής ομάδας. 

Αγωνίστηκε για την Ελλάδα στο παγκόσμιο πρωτάθλημα του 2002 στη Γερμανία και στους Ολυμπιακούς αγώνες του 2004 στην Αθήνα. Σε επίπεδο συλλόγων, αγωνίστηκε για τον Φιλαθλητικό, ξεκινώντας την συμμετοχή της στον Φιλαθλητικό το 2004. Αγωνίστηκε για τον Παναθηναϊκό από το 2007 έως το 2010.
Γεωργία Λαρά

Η Γεωργία Λαρά (γεννημένη στις 31 Μαΐου του 1980) είναι ελληνίδα αθλήτρια της υδατοσφαίρισης και ασημένια ολυμπιονίκης με την εθνική ομάδα.

Έλαβε ασημένιο μετάλλιο στους Ολυμπιακούς Αγώνες 2004.

Το 2005, κέρδισε χρυσό μετάλλιο με την ελληνική ομάδα στο παγκόσμιο πρωτάθλημα υδατοσφαίρισης γυναικών του 2005 στο Κίρισι.

Αγωνίστηκε στο παγκόσμιο κύπελλο υδατοσφαίρισης γυναικών του 2006 όπου η Ελλάδα τερμάτισε έκτη, καθώς και στο ευρωπαϊκό πρωτάθλημα του 2006 όπου η Ελλάδα τερμάτισε πάλι έκτη.

Συμμετείχε στο πρωτάθλημα πρόκρισης στους Ολυμπιακούς Αγώνες 2008 στην Ιμπέρια, όπου η Ελλάδα τερμάτισε τέταρτη και εξασφάλισε την πρόκριση της στους Ολυμπιακούς του 2008 στο Πεκίνο.
Γκύντερ Σαμπόφσκι

Ο Γκύντερ Σαμπόφσκι (γερμανικά: Günter Schabowski, 4 Ιανουαρίου 1929 – 1 Νοεμβρίου 2015) ήταν αξιωματούχος του Ενιαίου Σοσιαλιστικού Κόμματος Γερμανίας ("Sozialistische Einheitspartei Deutschlands", "SED"), του κυβερνώντος κόμματος της Λαοκρατικής Δημοκρατίας της Γερμανίας (ΛΔΓ) για το μεγαλύτερο μέρος της ύπαρξης της. Έγινε παγκοσμίως γνωστός στις 9 Νοεμβρίου 1989, όταν μια ελαφρώς λανθασμένη απάντηση του αύξησε τις λαϊκές προσδοκίες πολύ πιο γρήγορα από τα σχέδια της κυβέρνησης για τη πτώση του τείχους του Τείχος του Βερολίνου. Την νύχτα εκείνης την ημέρα είχαν συγκεντρωθεί τεράστια πλήθη στο τείχος του Βερολίνου, αναγκάζοντας το άνοιγμα του, μετά από 28 χρόνια. Λίγο μετά άνοιξαν όλες οι διελεύσεις στα σύνορα των δύο Γερμανιών.
Αμπ Φαφιέ

Ο Αμπ Φαφιέ ("Ab Fafié", 4 Μαρτίου 1941 - 27 Νοεμβρίου 2012) ήταν Ολλανδός επαγγελματίας ποδοσφαιριστής και προπονητής ποδοσφαίρου.
Δεν σε συγχωρώ

Δεν σε συγχωρώ (Ισπανικά: "Lo imperdonable") είναι τηλενουβέλα μεξικάνικης παραγωγής του 2015. 

Πρωταγωνιστούν Άνα Μπρέντα Κοντρέρας, Ιβάν Σάντσεζ, Γκρέτελ Βαλντές και Σέρχιο Σεντέλ.
Εθνικό Μουσείο του Κολόμπο

Το Εθνικό Μουσείο του Κολόμπο, επίσης γνωστό ως Εθνικό Μουσείο της Σρι Λάνκα, αποτελεί ένα εκ των δύο κύριων μουσείων του Κολόμπο. Αποτελεί το μεγαλύτερο μουσείο της χώρας, ενώ υπεύθυνο για την διαχείρισή του είναι το τμήμα του εθνικού μουσείο της κεντρικής κυβερνήσεως. Φιλοξενεί συλλογές μεγάλης σημασίας, όπως παραδοσιακές ενδυμασίες και ιστορικά κειμήλια, μεταξύ άλλων ο θρόνος και το στέμμα των βασιλέων της Κάντι, καθώς και αριθμός άλλων ευρημάτων σχετιζόμενων με την ιστορία της Σρι Λάνκα.
Δημοτικό Στάδιο Καστοριάς

Το Δημοτικό Στάδιο Καστοριάς είναι ένα στάδιο πολλαπλών χρήσεων στην Καστοριά. Σήμερα χρησιμοποιείται κυρίως για ποδοσφαιρικούς αγώνες και έχει χωρητικότητα 8.000 θέσεων. Είναι η έδρα της ομώνυμης τοπικής ομάδας Α.Γ.Σ.Κ. Καστοριά.
Γήπεδο Τραχώνων

Το Γήπεδο Τραχώνων, γνωστό τοπικά ως Γαλαξίας, είναι γήπεδο στίβου και ποδοσφαίρου, χωρητικότητας 457 θέσεων, στην περιοχή Τράχωνες του Αλίμου. Είναι η έδρα της τοπικής ποδοσφαιρικής ομάδας, Α.Ο.Τ. Αλίμου.
Σουλτάν Μπαχού

Ο Χαντράτ Σουλτάν Μπαχού ή Μπαχού Α' Γουάν (ούρντου: "سُلطان باہُو"‎, παντζάμπι: "ਸੁਲਤਾਨ ਬਾਹੂ" και "سلطان باہو", περ. 1630-1691) ήταν σουφιστής μυστικιστής, ποιητής και λόγιος που άκμασε στα εδάφη της Αυτοκρατορίας των Μουγκάλ κατά τον 17ο αιώνα. Τιμάται ως άγιος του σουφισμού.
Μόμπι Ντικ

Μόμπι Ντικ ή Η Φάλαινα (αγγλικά: "Moby-Dick; or, The Whale") είναι μυθιστόρημα του 1851 από τον Αμερικανό συγγραφέα Χέρμαν Μέλβιλ. Το βιβλίο είναι η αφήγηση του ναύτη Ισμαήλ της καταναγκαστικής αναζήτησης του Αχαάβ, καπετάνιου του φαλαινοθηρικού πλοίου "Πίκοουντ", για εκδίκηση ενάντια στον Μόμπι Ντικ, μια γιγάντια λευκή φάλαινα φυσητήρα η οποία στο προηγούμενο ταξίδι του "Πίκοουντ" δάγκωσε το πόδι το Αχαάβ στο γόνατο.

Το βιβλίο ανήκει στη λεγόμενη Αμερικανική Αναγέννηση και έχει ταξινομηθεί από τον όψιμο ρομαντισμό μέχρι τον πρώιμο συμβολισμό. Όταν δημοσιεύθηκε έλαβε ανάμεικτες κριτικές και ήταν εμπορική αποτυχία και όταν πέθανε ο συγγραφές του το 1891 δεν τυπωνόταν. Η φήμη του ως σπουδαίο αμερικανικό μυθιστόρημα άρχισε να εξαπλώνεται στις αρχές του 20ού αιώνα, με την εκατονταετηρίδα της γέννησης του Χέρμαν Μέλβιλ. Ο Ουίλιαμ Φώκνερ είπε ότι ευχόταν να το είχε γράψει ο ίδιος και ο Ντ. Χ. Λώρενς το αποκάλεσε «ένα από τα πιο περίεργα και υπέροχα βιβλία στον κόσμο» και «το σπουδαιότερο βιβλίο που έχει γραφτεί για τη θάλασσα». Η εναρκτήρια πρόταση «Λέγε με Ισμαήλ» είναι ανάμεσα στις πιο διάσημες της παγκόσμιας λογοτεχνίας.

Η βάση της δουλειάς του Μέλβιλ ήταν ένα φαλαινοθηρικό ταξίδι το 1841 με το πλοίο "Ακούσνετ". Το μυθιστόρημα αντλεί επίσης από τη φαλαινοθηρική λογοτεχνία καθώς και αντλεί έμπνευση από τον Σαίξπηρ και τη Βίβλο. Η έμπνευση για τη φάλαινα ήταν μια δύσκολο να πιαστεί αλμπίνα φάλαινα, γνωστή ως Μότσα Ντικ και το τέλος του βιβλίου βασίζεται στη βύθιση του φαλαινοθηρικού "Έσσεξ" το 1820. Οι λεπτομερείς και ρεαλιστικές περιγραφές της φαλαινοθηρίας και της εξαγωγής του λαδιού, καθώς και της ζωής στο πλοίο ανάμεσα σε ένα πολυπολιτισμικό πλήρωμα αναμιγνύονται με την εξερεύνηση της κοινωνικής θέσης, του καλού και κακού και την παρουσία Θεού. Πέραν της αφηγηματικής πρόζας, ο Μέλβιλ χρησιμοποιεί επίσης από τραγούδια, ποίηση και καταλόγους μέχρι μονολόγους και σαιξπηρικούς διαλόγους.

Η συγγραφή του βιβλίου διήρκεσε 18 μήνες. Τον Οκτώβριο του 1851 το κεφάλαιο «Η ιστορία του Τάουν-Χο» δημοσιεύθηκε στο "Harper's New Monthly Magazine". Τον ίδιο μήνα δημοσιεύθηκε ολόκληρο το βιβλίο (σε τρίτομο) με τον τίτλο "Η Φάλαινα" στο Λονδίνο και τον Νοέμβριο με τον οριστικό του τίτλο ως ένας τόμος στη Νέα Υόρκη. Υπάρχουν εκατοντάδες διαφορές ανάμεσα στις δύο εκδόσεις, καθώς ο εκδότης στο Λονδίνο Ρίτσαρντ Μπέντλεϊ λογόκρινε και άλλαξε πολλά σημεία, ενώ ο Μέλβιλ προχώρησε και εκείνος σε αλλαγές, συμπεριλαμβανομένης της αλλαγής τίτλου. Το όνομα της φάλαινας και στις δύο εκδόσεις είναι Μόμπι Ντικ, χωρίς την παύλα.
Δημοτικό Κλειστό Γυμναστήριο Ρεθύμνου «Μελίνα Μερκούρη»

Το Δημοτικό Κλειστό Γυμναστήριο Ρεθύμνου «Μελίνα Μερκούρη» είναι κλειστό γήπεδο που βρίσκεται στο Ρέθυμνο της Κρήτης. Η χωρητικότητα του γηπέδου για αγώνες καλαθοσφαίρισης είναι 1.600 άτομα. Το γήπεδο ανήκει στο Δήμο Ρεθύμνης. Το γήπεδο πήρε το όνομα του από τη διάσημη Ελληνίδα ηθοποιό και πολιτικό, Μελίνα Μερκούρη.
Κλειστό Γυμναστήριο Δάφνης «Μιχάλης Μουρούτσος»

Το Κλειστό Γυμναστήριο Δάφνης «Μιχάλης Μουρούτσος» είναι κλειστό γήπεδο που βρίσκεται στη Δάφνη της Αττικής, περίπου 3 χλμ. από το κέντρο της Αθήνας. Το γήπεδο φιλοξενεί κυρίως αγώνες καλαθοσφαίρισης. Το γήπεδο ανήκει στο Δήμο Δάφνης-Υμηττού. Έχει χωρητικότητα 1.200 ατόμων.
Γκουρού Γκομπίντ Σινγκ

Ο Γκουρού Γκομπίντ Σινγκ (γεννημένος ως Γκομπίντ Ράι: 5 Ιανουαρίου 1666 – 7 Οκτωβρίου 1708), ήταν ο δέκατος από τους συνολικά δέκα Γκουρού του Σιχισμού, πνευματικός δάσκαλος, πολεμιστής, ποιητής και φιλόσοφος. Όταν ο πατέρας του, Γκουρού Τεγκ Μπαχαντούρ, αποκεφαλίστηκε λόγω της άρνησής του να ασπαστεί το Ισλάμ, ο Γκουρού Γκομπίντ Σινγκ τον διαδέχθηκε επίσημα ως ο ηγέτης των Σιχ στην ηλικία των εννέα ετών. Οι τέσσερις γιοι του πέθαναν κατά τη διάρκεια της ζωής του - δύο στη μάχη και δύο εκτελέστηκαν από τον στρατό των Μουγκάλ.

Ανάμεσα στις αξιοσημείωτες συνεισφορές του στον Σιχισμό αποτελούν η ίδρυση της Σιχ πολεμικής κοινότητας με το όνομα "Χάλσα" το 1699 και η εισαγωγή των "πέντε Κ", τα πέντε άρθρα της πίστης που πάντα φοράνε οι Χάλσα Σιχ. Συνέχισε επίσης την τυποποίηση της θρησκείας, έγραψε σημαντικά Σιχ κείμενα και κατοχύρωσε τα ιερά κείμενα, το Γκουρού Γκραντ Σαχίμπ, ως τον αιώνιο Γκουρού του Σιχισμού.
Ωνί

Το Ωνί (, / Άουνινγκ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ωντέν-λε-Τις

Το Ωντέν-λε-Τις ( , Λουξεμβουργιανά: Ντέιτς-Οτ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Ωμπάνζ

Η Ωμπάνζ (Γερμανικά: "Ibingen" , Λουξεμβουργιανά: Éibeng) είναι ένας δήμος τής Βαλλονίας του Βελγίου που βρίσκεται στην επαρχία του Λουξεμβούργου. Βρίσκεται σε γεωγραφικές συντεταγμένες 49°34'Ν 05°48.3'E.

Βρίσκεται πολύ κοντά στο τριεθνές Βελγίου, Λουξεμβούργου και Γαλλίας. Γειτνιάζει με τη γαλλική πόλη Μον-Σαιν-Μαρτίν και τη λουξεμβουργική Πέτινγκεν.
Ρομπέρτα Τόρρε

Η Ρομπέρτα Τόρρε (ιταλικά: Roberta Torre), (21 Σεπτεμβρίου 1962), είναι Ιταλίδα σκηνοθέτης και σεναριογράφος.

Το 1997 κέρδισε το Βραβείο Νάστρο ντ' Αρτζέντο ως καλύτερη νέα σκηνοθέτης στην πρώτη της ταινία "Tano da morire". Η ταινία πήρε μέρος στο 54ο Διεθνές Φεστιβάλ Κινηματογράφου της Βενετίας, κερδίζοντας το βραβείο FEDIC, το βραβείο Kodak και το βραβείο Luigi De Laurentiis στη κατηγορία του νέου καλύτερου σκηνοθέτη.
Λεονάρντο Κορτέζε

Ο Λεονάρντο Κορτέζε (ιταλικά: "Leonardo Cortese"), (24 Μαΐου 1916 - 31 Οκτωβρίου 1984), ήταν Ιταλός ηθοποιός και σκηνοθέτης.

Εμφανίστηκε ως ηθοποιός σε 39 ταινίες μεταξύ 1938 και 1962. Επίσης σκηνοθέτησε 8 ταινίες μεταξύ 1952 και 1967.
Ελ Μενιά

Ο τάφος του [[Σαρλ ντε Φουκώ]]
μικρογραφία|Εκκλησία στο Ελ Μενιά
μικρογραφία|Το παλαιό κάστρο του Ελ Μενιά
Το Ελ Μενιά () είναι πόλη όαση και κοινότητα, και πρωτεύουσα του διαμερίσματος Ελ Μενιά, στην επαρχία Γκαρντάια της Αλγερίας. Το προηγούμενο όνομα της πόλης ήταν Ελ Γκολέα (). Αυτές οι ονομασίες μαζί στα αραβικά μεταφράζονται ως "Απόρθητο Κάστρο". Σύμφωνα με την απογραφή του 2008, έχει πληθυσμό 40.195 κατοίκων, από 28.848 το 1998, σημειώνοντας ετήσιο ρυθμό αύξησης 3,4%. Η περιοχή κατοικείται από Βέρβερους Ζενέτε. Στην όαση Ελ Μενιά καλλιεργούνται πολλά γεωργικά προϊόντα. Ο τάφος του Γάλλου ιερέα Σαρλ ντε Φουκώ βρίσκεται στην πόλη.
Τζουζέπε Μπεννάτι

Ο Τζουζέπε Μπεννάτι (ιταλικά: Giuseppe Bennati), (4 Ιανουαρίου 1921 - 26 Σεπτεμβρίου 2006), ήταν Ιταλός σκηνοθέτης και σεναριογράφος.
Πάολο Κοστέλλα

Ο Πάολο Κοστέλλα (ιταλικά: Paolo Costella) (Γένοβα, 19 Φεβρουαρίου 1964), είναι Ιταλός σκηνοθέτης και σεναριογράφος.
Γεωργία Τζανακάκη

Η Γεωργία Τζανακάκη (γεννηθείσα στις 1 Δεκεμβρίου 1980) είναι Ελληνίδα πρώην παίκτρια της πετοσφαίρισης. Ήταν μέρος της ελληνικής εθνικής ομάδας.

Αγωνίστηκε με την εθνική ομάδα στους Ολυμπιακούς Αγώνες 2004 στην Αθήνα.
Κέρδισε το ασημένιο μετάλλιο στους Μεσογειακούς Αγώνες 2005. Επίσης αγωνίστηκε στους Μεσογειακούς Αγώνες 2009. Σε επίπεδο συλλόγων, αγωνίστηκε με τον Πανελλήνιο ξεκινώντας το 2004, καθώς και για τον Παναθηναϊκό.
Μάριο Κόστα

Ο Μάριο Κόστα (ιταλικά: Mario Costa), (Ρώμη, 30 Μαΐου 1904 - Ρώμη, 22 Οκτωβρίου 1995), ήταν Ιταλός ηθοποιός, σκηνοθέτης και σεναριογράφος.
Τζούντζι Ίτο

Ο Τζούντζι Ίτο (ιαπωνικά: 伊藤 潤二, Χέπμπορν: Itō Junji, 31 Ιουλίου 1963) είναι Ιάπωνας mangaka μυθοπλασίας τρόμου. Είναι ευρύτερα γνωστός για τη σειρές "Tomie", "Uzumaki" και "Gyo".
Σινγκαράτζα

Η Σινγκαράτζα είναι πόλη στη βόρεια ακτή του Μπαλί, στην Ινδονησία. Με έκταση 27,98 τετραγωνικά χιλιόμετρα και πληθυσμό 80.500 κατοίκους, είναι πρωτεύουσα της επαρχίας Μπουλελένγκ και η δεύτερη μεγαλύτερη πόλη του Μπαλί. Κατά την περίοδο της ολλανδικής αποικιοκρατίας η Σινγκαράτζα ήταν η πρωτεύουσα του Μπαλί καθώς και των νησιών Μικρές Σούνδες από το 1849 έως το 1953. Η Σινγκαράτζα έγινε και πάλι πρωτεύουσα του Μπαλί κατά την ιαπωνική κατοχή κατά τον Δεύτερο Παγκόσμιο Πόλεμο.

Το όνομα της πόλης σημαίνει "βασιλιάς λιοντάρι", από τις σανσκριτικής καταγωγής λέξεις singa (λιοντάρι) και raja (βασιλιάς). 

Το Γκεντόνγκ Κίρτια που βρίσκεται στα νότια του κέντρου της πόλης είναι το μοναδικό μουσείο χειρογράφων λοντάρ (αρχαία ιερά κείμενα γραμμένα πάνω σε φύλλα του φοίνικα ροντάλ) στον κόσμο.
Τζόρτζιο Κρισταλίνι

Ο Τζόρτζιο Κρισταλίνι (ιταλικά: Giorgio Cristallini) (Περούτζια, 26 Ιουνίου 1921- 2 Δεκεμβρίου 1999), ήταν Ιταλός σκηνοθέτης και σεναριογράφος.
Αυτοκινητόδρομος Πάτρα - Πύργος - Τσακώνα

μικρογραφία|Πινακίδα της Περιμετρικής Οδού Πατρών όπου εμφανιζόταν ο κωδικός Α9.|280x280px
Ο Αυτοκινητόδρομος Πάτρα - Πύργος - Τσακώνα είναι ένας μερικώς υπό κατασκευή αυτοκινητόδρομος στη δυτική Πελοπόννησο. Σε πλήρη ολοκλήρωση θα ξεκινά από την Πάτρα, θα διέρχεται από τον Πύργο και το Καλό Νερό Μεσσηνίας και θα καταλήγει στη Τσακώνα στη συμβολή με τον Αυτοκινητόδρομο 7. Από το 2008 το συγκεκριμένο οδικό τμήμα αποτελεί τυπικά μέρος του Αυτοκινητοδρόμου 5. 

Το έργο αφορά την κατασκευή νέας χάραξης ή την αναβάθμιση της υπάρχουσας Εθνική Οδού 9 και Ε.Ο. 9γ με χαρακτηριστικά αυτοκινητοδρόμου. Μέχρι το 2008 ο συγκεκριμένος άξονας έφερε τον κωδικό Α9, οπότε και καταργήθηκε και έγινε μέρος της Ιόνιας Οδού με κωδικό Α5. Το μήκος του τμήματος Πάτρα-Πύργος είναι περίπου 75 χιλιόμετρα. 

Αν και μέχρι το τέλος του 2019 δεν ήταν ξεκάθαρο πώς θα συνεχίσει η πρόοδος του αυτοκινητοδρόμου, στις αρχές του 2020 ο Υπουργός Υποδομών και Μεταφορών Κώστας Καραμανλής ανακοίνωσε ότι η κατασκευή του τμήματος Πάτρα-Πύργος θα ενταχθεί στη σύμβαση παραχώρησης της Ολυμπίας Οδού και θα ολοκληρωθεί κατά πάσα πιθανότητα έως το 2023, αν και αναμένεται η έγκριση της συμφωνίας από την Ευρωπαϊκή Επιτροπή.
Ντομένικο Γκαμπίνο

Ο Ντομένικο Γκαμπίνο (ιταλικά: "Domenico Gambino"), (Τορίνο, 17 Μαΐου 1890 - Ρώμη, 17 Απριλίου 1968), ήταν Ιταλός ηθοποιός, σκηνοθέτης και σεναριογράφος.
Σίλβιο Σολντίνι

Ο Σίλβιο Σολντίνι (ιταλικά: Silvio Soldini), (Μιλάνο, 11 Αυγούστου 1958), είναι Ιταλός σκηνοθέτης.